**PIELIKUMS**

Limbažu novada domes

23.02.2023. sēdes lēmumam Nr.89

(protokols Nr.3, 21.)

**Paziņojums**

Par apbūvēta zemesgabala Svelmes, Korģenē, Salacgrīvas pagastā, Limbažu novadā 1672/15215 domājamās daļas apmērā, atsavināšanu

Limbažu novada pašvaldībā 2023. gada 8. februārī saņemts Jūsu atsavināšanas ierosinājums (reģ. ar Nr. 4.8.4/23/142) par apbūvēta zemesgabala, kas atrodas Svelmes, Korģenē, Salacgrīvas pagastā Limbažu novadā, kadastra Nr. 6672 005 0300, zemes vienības kadastra apz. 6672 005 0300 1672/15215 domājamās daļas apmērā nodošanu atsavināšanai.

Limbažu novada pašvaldība (turpmāk tekstā – Pašvaldība) Jums piedāvā izmantot pirmpirkuma tiesības par šādu nekustamo īpašumu:

**1. Vispārīgas ziņas par atsavināmo zemesgabalu:**

1.1. Nekustamā īpašuma adrese: Svelmes, Korģene, Salacgrīvas pagasts, Limbažu novads.

1.2. Īpašuma kadastra Nr. 6672 005 0300, zemes vienības kadastra apz. 6672 005 0300 1672/15215 domājamās daļas apmērā.

**2. Zemesgabala cena:**

2.1. Zemesgabala pirkuma maksa noteikta EUR 208,80 (divi simti astoņi euro un 80 centi).

2.2. Pirmpirkuma tiesīgai personai divu nedēļu laikā pēc paziņojuma saņemšanas dienas:

2.2.1. jāsniedz atbildi, norādot vēlamo samaksas veidu un termiņu norēķiniem par zemesgabalu. Ja persona kā samaksas veidu izvēlas zemesgabalu pirkt uz nomaksu, nomaksas termiņš nedrīkst būt lielāks par pieciem gadiem;

2.2.2. jāsamaksā visu pirkuma maksu viena mēneša laikā no atsavināšanas paziņojuma saņemšanas dienas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībā pirkuma maksas samaksas apliecinošo dokumentu oriģinālu, vai

2.2.3. nomaksas pirkuma līguma gadījumā jāsamaksā avansu 10 procentu apmērā no pirkuma maksas (rekvizīti: Limbažu novada pašvaldība, reģ. Nr. 90009114631, A/s SEB banka, kods UNLALV2X, konts LV71UNLA0013013130848) un jāiesniedz Limbažu novada pašvaldībai avansa maksājuma pirkuma maksas samaksas apliecinošo dokumentu oriģinālu.

2.3. Ja zemesgabalu tiek iegādāts uz nomaksu, tad par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

**3.** **Nododamās tiesības un pienākumi:**

3.1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.

3.2. Ievērot uz zemesgabalu gulstošos pienākumus, saistības un apgrūtinājumus.

**4. Pircēja darbības pēc šī paziņojuma saņemšanas:**

Lūdzam Jūs 2 (divu) nedēļu laikā no šī atsavināšanas paziņojuma saņemšanas dienas iesniegt Pašvaldībai Apliecinājumu par vēlmi izmantot savas pirmpirkuma tiesības, iesniedzams brīvā formā iesnieguma veidā Limbažu novada pašvaldības Salacgrīvas apvienības pārvaldē, Smilšu ielā 9, Salacgrīvā, darba dienās no plkst. 8.00-12.00 un 13.00-17.00 vai e-pastā [salacgriva@limbazunovads.lv](mailto:salacgriva@limbazunovads.lv).

**5. Pašvaldības darbības pēc apliecinājuma saņemšanas:**

5.1. Pēc apliecinājuma saņemšanas Pašvaldība sagatavos pirkuma līguma projektu.

5.2. Ja 2 (divu) nedēļu laikā no šī paziņojuma saņemšanas Pašvaldībai neiesniegsiet apliecinājumu par vēlmi iegādāties zemesgabalu ar iepriekšminētajiem nosacījumiem, vai arī sniegsiet atbildi un lūgsiet noslēgt pirkuma līgumu pēc šajā paziņojumā norādītā termiņa, pašvaldība organizēs attiecīgā zemesgabala novērtēšanu tikai pēc tam, kad pirmpirkuma tiesīgā persona būs iemaksājusi avansu 10% apmērā no šajā paziņojumā norādītās pirkuma maksas.

5.3. Sagatavotais pirkuma līguma projekts un uzaicinājums noslēgt pirkuma līgumu tiks nosūtīts uz Jūsu norādīto adresi.

**6. Pirkuma līguma noslēgšanas kārtība:**

6.1. Pēc pirkuma līguma projekta un uzaicinājuma saņemšanas Jums divu nedēļu laikā jāsniedz Pašvaldībai atbilde par pirkuma līguma noslēgšanu.

6.2. Pēc visu iepriekš minēto dokumentu iesniegšanas, pašvaldība Jūs informēs par pirkuma līguma parakstīšanu.